ประกาศสำนักงานคณะกรรมการกิจการกระจายเสียง กิจการโทรทัศน์ประกาศสำนักงานคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติเรื่องการเพิกถอนใบรับรองเครื่องโทรคมนาคมและอุปกรณ์ จำนวน ๒๘๐ แบบ/รุ่น ตามที่สำนักงานคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ (สำนักงาน กสทช.)ได้ออกใบรับรองเครื่องโทรคมนาคมและอุปกรณ์ (Approval Certificate) ให้กับเครื่องโทรคมนาคมและอุปกรณ์ที่ผ่านการรับรองมาตรฐานแล้วและได้ประกาศรายการเครื่องโทรคมนาคมและอุปกรณ์ที่ผ่านการตรวจสอบและรับรองมาตรฐานให้ทราบทั่วกันแล้วนั้นสำนักงาน กสทช. ได้ตรวจสอบเอกสารหลักฐานแสดงความสอดคล้องตามมาตรฐานทางเทคนิคซึ่งผู้ประกอบการได้จัดส่งประกอบการพิจารณาขอรับรองเครื่องโทรคมนาคมและอุปกรณ์ซึ่งเป็นหนึ่งในมาตรการกำกับดูแลเครื่องโทรคมนาคมและอุปกรณ์ภายหลังการตรวจสอบและรับรองมาตรฐานพบว่ามีข้อเท็จจริงอันเป็นที่เพียงพอและเป็นที่ยุติว่าผู้ประกอบการบางรายได้ใช้รายงานผลการทดสอบจากห้องปฏิบัติการทดสอบของต่างประเทศที่ไม่ได้ออกโดยห้องปฏิบัติการทดสอบของต่างประเทศหรือมีการปลอมแปลงหรือแก้ไข เปลี่ยนแปลง ลดทอนแต่งเติมเนื้อหาหรือข้อมูลในรายงานผลการทดสอบ ให้ผิดแผกจากรายงานผลการทดสอบต้นฉบับดังนั้น เอกสารดังกล่าวเป็นเอกสารอันเป็นเท็จจึงถือว่าการรับรองเครื่องโทรคมนาคมและอุปกรณ์ดังกล่าวไม่ชอบตามประกาศคณะกรรมการกิจการโทรคมนาคมแห่งชาติเรื่อง การตรวจสอบและรับรองมาตรฐานของเครื่องโทรคมนาคมและอุปกรณ์เลขาธิการคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ (เลขาธิการ กสทช.) ในฐานะเจ้าพนักงานผู้ออกใบอนุญาตตามพระราชบัญญัติวิทยุคมนาคม พ.ศ. ๒๔๙๘ และที่แก้ไขเพิ่มเติม และอาศัยอำนาจตามข้อ๓๑ ของประกาศคณะกรรมการกิจการโทรคมนาคมแห่งชาติ เรื่องการตรวจสอบและรับรองมาตรฐานของเครื่องโทรคมนาคมและอุปกรณ์ได้นำเรื่องดังกล่าวเสนอต่อคณะกรรมการกิจการโทรคมนาคม ในการประชุมครั้งที่ ๒๓/๒๕๕๕เมื่อวันพุธที่ ๒๐ มิถุนายน ๒๕๕๕ ที่ประชุมคณะกรรมการกิจการโทรคมนาคมได้มีมติให้เพิกถอนใบรับรองเครื่องโทรคมนาคมและอุปกรณ์ที่ไม่ชอบด้วยกฎหมาย จำนวน๒๘๐ แบบ/รุ่น ตั้งแต่วันที่ ๒๐ มิถุนายน ๒๕๕๕ เป็นต้นไป ดังนั้น สำนักงาน กสทช.จึงออกประกาศไว้ ดังต่อไปนี้ข้อ ๑ ไม่อนุญาตให้ทำหรือนำเข้าเครื่องโทรคมนาคมและอุปกรณ์แบบ/รุ่นที่ถูกเพิกถอนตามมติที่ประชุมคณะกรรมการกิจการโทรคมนาคม จำนวน ๒๘๐แบบ/รุ่น ตามรายการแนบท้ายประกาศนี้ นับแต่วันที่ ๒๐ มิถุนายน ๒๕๕๕ เป็นต้นไปข้อ ๒ ให้ผู้ประกอบการจำนวน ๒๗ รายที่เป็นผู้ยื่นขอและได้รับใบรับรองเครื่องโทรคมนาคมและอุปกรณ์แบบ/รุ่นที่ถูกเพิกถอนตามรายการแนบท้ายประกาศนี้ซึ่งได้นำเข้าเครื่องโทรคมนาคมและอุปกรณ์มาในราชอาณาจักร ก่อนวันที่ ๒๐ มิถุนายน๒๕๕๕รายงานการครอบครองเครื่องโทรคมนาคมและอุปกรณ์แบบ/รุ่นที่ถูกเพิกถอนดังกล่าวต่อสำนักงานกสทช. และดำเนินการอย่างหนึ่งอย่างใดดังนี้(๑)ยื่นคำขอรับใบอนุญาตให้นำออกเครื่องวิทยุคมนาคมตามกฎหมายว่าด้วยวิทยุคมนาคม ภายใน๓๐ วัน นับแต่วันที่ประกาศนี้มีผลใช้บังคับและนำเครื่องโทรคมนาคมและอุปกรณ์ดังกล่าวออกนอกราชอาณาจักร(๒) ทำลายเครื่องโทรคมนาคมและอุปกรณ์ดังกล่าว ภายใน ๓๐ วันนับแต่วันที่ประกาศนี้มีผลใช้บังคับ แล้วแจ้งให้สำนักงาน กสทช. ทราบพร้อมหลักฐานทั้งนี้ ผู้ประกอบการดังกล่าวข้างต้นยังคงต้องมีภาระรับผิดชอบต่อเครื่องโทรคมนาคมและอุปกรณ์แบบ/รุ่นที่ถูกเพิกถอนใบรับรองที่ตนเองจำหน่ายหรือนำเข้าเพื่อใช้งานในประเทศอยู่ต่อไป ตามข้อ ๒๓ วรรคสอง และข้อ ๒๕ วรรคแรกของประกาศคณะกรรมการกิจการโทรคมนาคมแห่งชาติ เรื่องการตรวจสอบและรับรองมาตรฐานของเครื่องโทรคมนาคมและอุปกรณ์ข้อ ๓ ให้ผู้ประกอบการรายอื่นที่ได้นำเข้ามาเพื่อจำหน่ายหรือใช้งานเครื่องโทรคมนาคมและอุปกรณ์แบบ/รุ่นที่ถูกเพิกถอนก่อนวันที่ ๒๐ มิถุนายน ๒๕๕๕รายงานการครอบครองเครื่องโทรคมนาคมและอุปกรณ์แบบ/รุ่นที่ถูกเพิกถอนดังกล่าวต่อสำนักงานกสทช. ภายใน ๓๐ วัน นับแต่วันที่ประกาศนี้มีผลใช้บังคับโดยอนุญาตให้สำรองจำหน่ายเครื่องโทรคมนาคมและอุปกรณ์ที่ได้นำเข้ามาในราชอาณาจักรก่อนวันที่๒๐ มิถุนายน ๒๕๕๕ ได้ต่อไป ทั้งนี้เพื่อประโยชน์ในการบรรเทาความเสียหายเนื่องจากความเชื่อโดยสุจริตของผู้จำหน่ายและใช้งานที่ได้รับผลกระทบจากการเพิกถอนใบรับรองเครื่องโทรคมนาคมและอุปกรณ์ข้อ ๔[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๒๑ มิถุนายน พ.ศ. ๒๕๕๕ทศพร เกตุอดิศรปฏิบัติหน้าที่รองเลขาธิการ กสทช.รักษาการแทนเลขาธิการ กสทช.[เอกสารแนบท้าย]๑. รายการเครื่องโทรคมนาคมและอุปกรณ์ที่ถูกเพิกถอนใบรับรองเครื่องโทรคมนาคมและอุปกรณ์(ดูข้อมูลจากภาพกฎหมาย)ปริยานุช/ผู้จัดทำ๒ กรกฎาคม ๒๕๕๕ปณตภร/ผู้ตรวจ๓ กรกฎาคม ๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๑๐๓ ง/หน้า ๕/๒๙ มิถุนายน ๒๕๕๕